




HASZNÁLATBA ADÁSI SZERZŐDÉS 
1. számú módosítása

mely létrejött egyrészről Martfű Város Önkormányzata (5435 Martfű, Szent István tér 1., képviseli: Dr. Papp Antal polgármester) mint használatba adó, - továbbiakban Használatba adó - másrészről a Martfűi Labdarúgó Sportegyesület (5435 Martfű, Strand út 3., képviseli: Benedek Tibor elnök) mint használó – továbbiakban Használó - között, az alábbi feltételekkel:

1. ELŐZMÉNYEK:

Martfű Város Önkormányzata (5435 Martfű, Szent István tér 1., képviseli: Dr. Papp Antal polgármester) mint Használatba adó, valamint a Martfűi Labdarúgó Sportegyesület (5435 Martfű, Strand út 3., képviseli: Benedek Tibor elnök) mint Használó között 2016. szeptember 29-én a Martfű, Strand út 3. szám alatti, sporttelep megnevezésű önkormányzati ingatlan használatára vonatkozó térítésmentes használatba adási szerződést kötöttek.

2. Felek az 1. pontban foglalt szerződés 8. pontját közös megegyezéssel az alábbiak szerint módosítják:

A Használó köteles az ingatlan víz- és csatornaszolgáltatási mérőóráját a közüzemi szolgáltatónál 2017. április 1-ig, az elektromos áram, valamint a földgáz mérőóráit pedig az Önkormányzatra vonatkozó, jelenleg hatályos szolgáltatási szerződések lejártát követően a Martfűi Labdarúgó Sportegyesület nevére átíratni. 
Ennek megtörténtéig a Használatba adó a 7. pontban meghatározott időponttól kezdődően a közüzemi díjakat a Használónak továbbszámlázza.
A Használatba adó kötelezettséget vállal arra, hogy a szolgáltatási szerződések lejártának időpontjáról a Használót írásban tájékoztatja.

A szerződés egyéb rendelkezései hatályban maradnak.

Felek a szerződést átolvasás és értelmezés után mint akaratukkal mindenben megegyezőt, jóváhagyólag írják alá.


Martfű, 2017. április 27.



Dr. Papp Antal                                                                                     Benedek Tibor
polgármester                                                                                         elnök
Használatba adó                                                                                   Használó
